
Temeljem članka 48. Zakona o lokalnoj i područnoj (regionalnoj) samoupravi („Narodne novine“ br. 33/01., 60/01., 129/05., 109/07., 125/13., 36/09., 150/11., 144/12. i 19/13.-pročišćeni tekst, 137/15, 123,17 I 98/19),  članka 2. Programa javnih potreba u ostalim društvenim djelatnostima koje nisu obuhvaćene drugim programima za 2022. godinu (Službeni glasnik općine Čačinci 08/15), članka. 40. Statuta općine Čačinci (Službeni glasnik općine Čačinci 01/13) članka 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine 26/15.) Općinski načelnik općine Čačinci objavljuje

JAVNI POZIV 

ZA PODNOŠENJE PRIJAVA PROJEKATA UDRUGA IZ PODRUČJA JAČANJE CIVILNOG SEKTORA KROZ DODJELU JEDNOKRATNIH FINANCIJSKIH POTPORA U  2022. GODINI


I.
Predmet javnog poziva je prikupljanje pisanih prijedloga za programe javnih potreba koje provode udruge, a za koje nije objavljen javni natječaj. Javni poziv se objavljuje na na web stranici Općine : www.cacinci.hr

II.
Općina Čačinci financirat će  projekte udruga vezane uz:
- donacije i sponzorstva;
- obilježavanje značajnih datuma i važnih obljetnica, organiziranje susreta, natjecanja, priredbi, drugih manifestacija i slično, 
- jačanje kapaciteta udruge (inicijalna pomoć udrugama za razvoj aktivnosti u lokalnoj zajednici, osnaživanje udruga koje pružaju usluge korisnicima u lokalnoj zajednici, manje potpore za nabavu opreme i slično);
- edukacije (edukacije o aktivnostima koje udruga pruža, edukacije za zaposlenike i stručnjake udruge, edukacije za zajednicu),
- podršku institucionalnom i organizacijskom razvoju udruga.

III.
Ukupno planirana vrijednost javnog poziva je 20.000,00 kuna.
Najmanji iznos traženih sredstava za financiranje projekta je 500,00 kuna, a najveći 5.000,00 kuna.
Način plaćanja:
A) Projekti za koje su odobrena financijska sredstva isplaćuju se u roku od 30 dana od dana potpisivanja ugovora, ovisno o raspoloživosti proračunskih sredstava, odnosno o dinamici punjenja proračuna, na temelju obrazloženog zahtjeva za isplatu.



IV.
Javni poziv za podnošenje prijedloga projekata otvoren je  od 31.01.2022. do 31.12.2022. godine odnosno do iskorištenja sredstava.



V.
Svaka udruga može prijaviti i ugovoriti najviše do tri  projekta u okviru ovog Javnog poziva, a svaki se prijavljuje na posebnoj prijavnici. Ista udruga može biti partner na više projekata. 

Prijavu projekta na Javni poziv može podnijeti udruga koja je upisana u Registar udruga, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila sve prethodne obveze prema Općini Čačinci  te svim drugim davateljima financijskih sredstava iz javnih izvora.


VI.
Prednost u financiranju projekta i nedozvoljene prijave na ovaj Javni poziv detaljno su opisane u Uputama za prijavitelje.

VII.
Prijedlozi projekata dostavljaju se isključivo na propisanim obrascima, koji su zajedno s Uputama za prijavitelje, dostupni na internet stranicama općine Čačinci (www.cacinci.hr).

Dokumentaciju treba poslati preporučeno poštom ili osobno na sljedeću adresu:

OPĆINA ČAČINCI 
Trg kardinala Franje Kuharića 2
33514 ČAČINCI
"Za Javni poziv za podnošenje prijava za dodjelu jednokratnih financijskih potpora udrugama
za 2022. godinu "

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Javnog poziva detaljno su opisani u Uputama za prijavitelje . 
Sva pitanja vezana uz ovaj Javni poziv mogu se postaviti pismenim putem.

Prilog:
- Upute za prijavitelje (A5)
- Obrazac opisa projekta (B1)
- Obrazac proračuna projekta (B2)
- Izjava o nepostojanju dvostrukog financiranja (B3)
- Izjava o partnerstvu (B4)
- Kontrolna lista
